CELEX: 52015PC0175
Language: hu
Date: 2015-04-22
Title: Javaslat A TANÁCS HATÁROZATA az egyrészről az Európai Közösségek és azok tagállamai, másrészről a Tunéziai Köztársaság közötti társulást létrehozó euromediterrán megállapodással létrehozott társulási tanácson belül az említett megállapodáshoz csatolt, a „származó termékek” fogalmának meghatározásáról és az igazgatási együttműködés módszereiről szóló 4. jegyzőkönyv helyébe lépő új, a származási szabályok tekintetében a pán-euromediterrán preferenciális származási szabályokról szóló regionális egyezményre hivatkozó jegyzőkönyvvel összefüggésben az Európai Unió nevében képviselendő álláspontról

EURÓPAI BIZOTTSÁG
            Brüsszel, 2015.4.22.
            COM(2015) 175 final
            MELLÉKLET
            Csatolmány
            a következőhöz:
            JavaslatA TANÁCS HATÁROZATA
            az egyrészről az Európai Közösségek és azok tagállamai, másrészről a Tunéziai Köztársaság közötti társulást létrehozó euromediterrán megállapodással létrehozott társulási tanácson belül az említett megállapodáshoz csatolt, a „származó termékek” fogalmának meghatározásáról és az igazgatási együttműködés módszereiről szóló 4. jegyzőkönyv helyébe lépő új, a származási szabályok tekintetében a pán-euromediterrán preferenciális származási szabályokról szóló regionális egyezményre hivatkozó jegyzőkönyvvel összefüggésben az Európai Unió nevében képviselendő álláspontról
            
               
         
         
            
               Tervezet
               
                  AZ EU–TUNÉZIA TÁRSULÁSI TANÁCS […] HATÁROZATA
            
            
               (...) 
            
            
               az egyrészről az Európai Közösségek és azok tagállamai, másrészről a Tunéziai Köztársaság közötti társulást létrehozó euromediterrán megállapodáshoz csatolt, a „származó termékek” fogalmának meghatározásáról és az igazgatási együttműködés módszereiről szóló 4. jegyzőkönyv helyettesítéséről
            
            
               AZ EU–TUNÉZIA TÁRSULÁSI TANÁCS,
            
            
               tekintettel egyrészről az Európai Közösségek és azok tagállamai, másrészről a Tunéziai Köztársaság közötti társulás létrehozásáról szóló euromediterrán megállapodásra
                  1
                és különösen annak 29. cikkére,
            
            
               tekintettel az egyrészről az Európai Közösségek és azok tagállamai, másrészről a Tunéziai Köztársaság közötti társulást létrehozó euromediterrán megállapodáshoz csatolt, a „származó termékek” fogalmának meghatározásáról és az igazgatási együttműködés módszereiről szóló 4. jegyzőkönyvre,
            
            
               mivel:
            
            
               (1)Az egyrészről az Európai Közösségek és azok tagállamai, másrészről a Tunéziai Köztársaság közötti társulás létrehozásáról szóló euromediterrán megállapodás (a továbbiakban: a megállapodás) 29. cikke a megállapodásnak a származási szabályokat megállapító, valamint az Európai Unió, Tunézia és az egyezmény egyéb szerződő felei közötti származási kumulációról rendelkező 4. jegyzőkönyvére (a továbbiakban: a 4. jegyzőkönyv) hivatkozik.
            
            
               (2)A 4. jegyzőkönyv 39. cikke úgy rendelkezik, hogy a jegyzőkönyv rendelkezéseinek módosításáról a megállapodás 78. cikkével létrehozott társulási tanács határozhat.
            
            
               (3)A pán-euromediterrán preferenciális származási szabályokról szóló regionális egyezmény
                  2
                (a továbbiakban: az egyezmény) célja a származási szabályokról szóló, a pán-euromediterrán övezetben jelenleg hatályos jegyzőkönyvek egyetlen egységes jogi aktussal történő helyettesítése.
            
            
               (4)Az Európai Unió és Tunézia 2011. június 15-én, illetve 2013. január 16-án írta alá az egyezményt.
            
            
               (5)Az Európai Unió és Tunézia 2012. március 26-án, illetve 2014. november 21-én helyezte letétbe elfogadási okiratát az egyezmény letéteményesénél. Következésképpen az egyezmény 10. cikkének (3) bekezdése értelmében az egyezmény az Európai Unió és Tunézia tekintetében 2012. május 1-jén, illetve 2015. január 1-jén lépett hatályba.
            
            
               (6)A 4. jegyzőkönyvet ezért egy új, az egyezményre hivatkozó jegyzőkönyvvel kell helyettesíteni,
            
            
               ELFOGADTA EZT A HATÁROZATOT:
            
            
               1. cikk
            
            
               Az egyrészről az Európai Közösségek és azok tagállamai, másrészről a Tunéziai Köztársaság közötti társulás létrehozásáról szóló euromediterrán megállapodáshoz csatolt, a „származó termékek” fogalmának meghatározásáról és az igazgatási együttműködés módszereiről szóló 4. jegyzőkönyv helyébe az e határozat mellékletében foglalt szöveg lép.
            
            
               2. cikk
            
            
               Ez a határozat az elfogadásának napján lép hatályba.
            
            
               Ezt a határozatot …-tól/től kell alkalmazni.
            
         
         
            
               Kelt,
            
            
                  a társulási tanács részéről
            
            
                  az elnök
            
            
               Melléklet
            
            
               4. jegyzőkönyv
            
            
               a „származó termékek” fogalmának meghatározásáról és az igazgatási együttműködés módszereiről
            
            
               1. cikk
            
            
               Az alkalmazandó származási szabályok
            
            
               1.
                     E megállapodás végrehajtása tekintetében a pán-euromediterrán preferenciális származási szabályokról szóló regionális egyezmény
                  3
                (a továbbiakban: az egyezmény) I. függeléke és II. függelékének vonatkozó rendelkezései alkalmazandók.
            
            
               2.
                     Az egyezmény I. függelékében és II. függelékének vonatkozó rendelkezéseiben szereplő „releváns megállapodás” kifejezés e megállapodásra történő hivatkozásként értelmezendő.
            
            
               2. cikk
            
            
               Vitarendezés
            
            
               1.
                     Amennyiben az egyezmény I. függelékének 32. cikke szerinti ellenőrzési eljárásokkal kapcsolatban olyan viták merülnek fel, amelyeket nem lehet rendezni az ellenőrzést kérő vámhatóságok és az ezen ellenőrzésnek a végrehajtásáért felelős vámhatóságok között, ezeket a vitákat a társulási tanács elé kell terjeszteni.
            
            
               2.
                     Az importőr és az importáló ország vámhatóságai közötti viták rendezésére vonatkozóan minden esetben az említett ország jogszabályai az irányadók.
            
            
               3. cikk
            
            
               A jegyzőkönyv módosítása
            
            
               A társulási tanács dönthet a jegyzőkönyv rendelkezéseinek módosításáról.
            
            
               4. cikk
            
            
               Az egyezmény felmondása
            
            
               1.
                     Amennyiben akár az Európai Unió, akár Tunézia írásban értesíti az egyezmény letéteményesét arról, hogy az egyezmény 9. cikke értelmében fel kívánja mondani az egyezményt, az Európai Unió és Tunézia e megállapodás végrehajtása érdekében azonnal tárgyalásokat kezd a származási szabályokról.
            
         
         
            
               2.
                     Az e tárgyalások eredményeképpen megállapított új származási szabályok hatálybalépéséig e megállapodás tekintetében továbbra is az egyezmény I. függelékében és II. függelékének vonatkozó rendelkezéseiben előírt, a felmondás időpontjában hatályos származási szabályok alkalmazandók. Mindazonáltal az egyezmény I. függelékében és II. függelékének vonatkozó rendelkezéseiben előírt származási szabályok a felmondás időpontjától kezdve kizárólag az Európai Unió és Tunézia közötti kétoldalú kumulációt lehetővé tevő rendelkezésekként értelmezendők.
            
         
         
            
                  
                     (1)
                  HL L 97., 1998.3.30., 2. o.
               
               
                  
                     (2)
                  HL L 54., 2013.2.26., 4. o.
               
               
                  
                     (3)
                  HL L 54., 2013.2.26., 4. o.
               
            
      
    ---documentbreak--- 
      
         
               EURÓPAI BIZOTTSÁG
            Brüsszel, 2015.4.22.
            COM(2015) 175 final
            2015/0092(NLE)
            Javaslat
            A TANÁCS HATÁROZATA
            az egyrészről az Európai Közösségek és azok tagállamai, másrészről a Tunéziai Köztársaság közötti társulást létrehozó euromediterrán megállapodással létrehozott társulási tanácson belül az említett megállapodáshoz csatolt, a „származó termékek” fogalmának meghatározásáról és az igazgatási együttműködés módszereiről szóló 4. jegyzőkönyv helyébe lépő új, a származási szabályok tekintetében a pán-euromediterrán preferenciális származási szabályokról szóló regionális egyezményre hivatkozó jegyzőkönyvvel összefüggésben az Európai Unió nevében képviselendő álláspontról
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               A pán-euromediterrán preferenciális származási szabályokról szóló regionális egyezmény
                  1
                (a továbbiakban: az egyezmény) olyan termékek származásával kapcsolatban állapít meg rendelkezéseket, amelyek a szerződő felek közötti vonatkozó megállapodások hatálya alá tartozó kereskedelem tárgyát képezik. Az EU és Tunézia 2011. június 15-én, illetve 2013. január 16-án írta alá az egyezményt.
            
            
               Az EU és Tunézia 2012. március 26-án, illetve 2014. november 21-én helyezte letétbe elfogadási okiratát az egyezmény letéteményesénél. Következésképpen az egyezmény 10. cikkének (3) bekezdése értelmében az egyezmény az EU és Tunézia tekintetében 2012. május 1-jén, illetve 2015. január 1-jén lépett hatályba.
            
            
               Az egyezmény 6. cikke értelmében a szerződő felek az egyezmény hatékony alkalmazását biztosító megfelelő intézkedéseket hoznak. Ezért az egyrészről az Európai Közösségek és azok tagállamai, másrészről a Tunéziai Köztársaság közötti társulást létrehozó euromediterrán megállapodással
                  2
                létrehozott társulási tanácsnak határozatot kell elfogadnia a „származó termékek” fogalmának meghatározásáról, melynek értelmében az igazgatási együttműködés módszereiről szóló 4. jegyzőkönyv helyébe egy új, a származási szabályok tekintetében az egyezményre hivatkozó jegyzőkönyv lép. A társulási tanácsban az Európai Unió által képviselendő álláspontot a Tanácsnak kell meghatároznia.
            
            
               2.AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               Az uniós tagállamokat a Vámkódexbizottság (Származási Szekció) 2013. május 13-i ülésén tájékoztatták a tanácsi határozattervezetről. Az egyezmény szerződő feleivel legutóbb a pán-euromediterrán munkacsoport 2014. október 22–23-i ülésén konzultáltak.
            
            
               Külső szakértő bevonására nem volt szükség. Hatásvizsgálatra szintén nem volt szükség, mivel a javasolt kiigazítások technikai jellegűek, és nem érintik a jelenleg hatályos származási szabályokkal kapcsolatos jegyzőkönyv tartalmát.
            
            
               3.A JAVASLAT JOGI ELEMEI
            
            
               A tanácsi határozat jogalapja az Európai Unió működéséről szóló szerződés 207. cikke, összefüggésben 218. cikkének (9) bekezdésével.
            
            
               A javaslat az Unió kizárólagos hatáskörébe tartozik, ezért a szubszidiaritás elve nem alkalmazható.
            
            
               Javasolt aktus: tanácsi határozat.
            
            
               2015/0092 (NLE)
            
            
               Javaslat
            
            
               A TANÁCS HATÁROZATA
            
            
               az egyrészről az Európai Közösségek és azok tagállamai, másrészről a Tunéziai Köztársaság közötti társulást létrehozó euromediterrán megállapodással létrehozott társulási tanácson belül az említett megállapodáshoz csatolt, a „származó termékek” fogalmának meghatározásáról és az igazgatási együttműködés módszereiről szóló 4. jegyzőkönyv helyébe lépő új, a származási szabályok tekintetében a pán-euromediterrán preferenciális származási szabályokról szóló regionális egyezményre hivatkozó jegyzőkönyvvel összefüggésben az Európai Unió nevében képviselendő álláspontról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 207. cikkére, összefüggésben 218. cikke (9) bekezdésével,
            
            
               tekintettel az Európai Bizottság javaslatára,
            
         
         
            
               mivel:
            
            
               (1)Az egyrészről az Európai Közösségek és azok tagállamai, másrészről a Tunéziai Köztársaság közötti társulást létrehozó euromediterrán megállapodáshoz
                  3
                (a továbbiakban: a megállapodás) csatolt 4. jegyzőkönyv (a továbbiakban: a 4. jegyzőkönyv) a „származó termékek” fogalmának meghatározásáról és az igazgatási együttműködés módszereiről rendelkezik.
            
            
               (2)A pán-euromediterrán preferenciális származási szabályokról szóló regionális egyezmény
                  4
                (a továbbiakban: az egyezmény) olyan termékek származásával kapcsolatban állapít meg rendelkezéseket, amelyek a szerződő felek közötti vonatkozó megállapodások hatálya alá tartozó kereskedelem tárgyát képezik.
            
            
               (3)Az Unió és Tunézia 2011. június 15-én, illetve 2013. január 16-án írta alá az egyezményt.
            
            
               (4)Az EU és Tunézia 2012. március 26-án, illetve 2014. november 21-én helyezte letétbe elfogadási okiratát az egyezmény letéteményesénél. Következésképpen az egyezmény 10. cikkének (3) bekezdése értelmében az egyezmény az Unió és Tunézia tekintetében 2012. május 1-jén, illetve 2015. január 1-jén lépett hatályba.
            
            
               (5)Az egyezmény 6. cikke értelmében a szerződő felek az egyezmény hatékony alkalmazását biztosító megfelelő intézkedéseket hoznak. Ezért a megállapodással létrehozott társulási tanácsnak határozatot kell elfogadnia egy új, a származási szabályok tekintetében az egyezményre hivatkozó jegyzőkönyvről, amely a 4. jegyzőkönyv helyébe lép.
            
            
               (6)Az Unió társulási tanácson belüli álláspontjának ezért a mellékelt határozattervezeten kell alapulnia,
            
            
               ELFOGADTA EZT A HATÁROZATOT: 
            
            
               1. cikk
            
            
               Az egyrészről az Európai Közösségek és azok tagállamai, másrészről a Tunéziai Köztársaság közötti társulást létrehozó euromediterrán megállapodással létrehozott társulási tanácson belül az említett megállapodáshoz csatolt, a „származó termékek” fogalmának meghatározásáról és az igazgatási együttműködés módszereiről szóló 4. jegyzőkönyv helyébe lépő új, a származási szabályok tekintetében a pán-euromediterrán preferenciális származási szabályokról szóló regionális egyezményre hivatkozó jegyzőkönyvvel összefüggésben az Európai Unió nevében képviselendő álláspont a társulási tanács e határozathoz csatolt határozattervezetén alapul.
            
            
               A társulási tanács határozattervezetének kisebb módosításait a társulási tanács uniós képviselői a Tanács újabb határozata nélkül is jóváhagyhatják.
            
            
               2. cikk
            
            
               A társulási tanács határozatát az Európai Unió Hivatalos Lapjában ki kell hirdetni.
            
            
               3. cikk
            
            
               Ez a határozat az elfogadásának napján lép hatályba.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  HL L 54., 2013.2.26., 4. o.
               
               
                  
                     (2)
                  HL L 97., 1998.3.30., 2. o.
               
               
                  
                     (3)
                  HL L 97., 1998.3.30., 2. o.
               
               
                  
                     (4)
                  HL L 54., 2013.2.26., 4. o.